CELEX: 62015CN0508
Language: ro
Date: 2015-09-24 00:00:00
Title: Cauza C-508/15: Cerere de decizie preliminară introdusă de Verwaltungsgericht Berlin (Germania) la 24 septembrie 2015 – Sidika Ucar/Land Berlin

18.1.2016   
            
            
               RO
            
            
               Jurnalul Oficial al Uniunii Europene
            
            
               C 16/15
            
         Cerere de decizie preliminară introdusă de Verwaltungsgericht Berlin (Germania) la 24 septembrie 2015 – Sidika Ucar/Land Berlin
   (Cauza C-508/15)
   (2016/C 016/18)
   Limba de procedură: germana
   
      Instanța de trimitere
   
   Verwaltungsgericht Berlin
   
      Părțile din procedura principală
   
   
      Reclamantă: Sidika Ucar
   
      Pârât: Land Berlin
   
      Întrebările preliminare
   
   
               1)
            
            
               Articolul 7 primul paragraf prima liniuță din Decizia nr. 1/80 trebuie interpretat în sensul că sunt îndeplinite condițiile de fond și atunci când perioada de trei ani de ședere legală a membrului de familie alături de lucrătorul turc încadrat pe piața legală a muncii din statul membru a fost precedată de o perioadă în care lucrătorul turc admis inițial ieșise de pe piața legală a muncii a statului membru după autorizarea șederii membrului de familie alături de acesta în sensul acestor dispoziții?
            
         
               2)
            
            
               Articolul 7 primul paragraf din Decizia 1/80 trebuie interpretat în sensul că prelungirea permisului de ședere trebuie asimilată autorizației de a se alătura lucrătorului turc încadrat pe piața legală a muncii atunci când membrul de familie respectiv locuiește cu lucrătorul turc de la autorizarea șederii în sensul acestei dispoziții, dar acesta din urmă, după ce între timp ieșise de pe piața legală a muncii din statul membru, s-a reîncadrat pe această piață abia de la data prelungirii permisului de ședere?